Stórmyndin Paddington , um björninn sem allir elska , verður frumsýnd föstudaginn 16. janúar . Myndin verður sýnd í Laugarásbíói , Smárabíói , Háskólabíói og Borgarbíói Akureyri . Kíktu á stiklu úr myndinni hér fyrir neðan : Paddington ( Colin Firth ) er ungur björn frá Perú sem hefur dálæti á Bretlandi . Hann ákveður að fara til Lundúna til að leita sér að nýju heimili , en hann áttar sig fljótlega á því að stórborgarlífið er ekki eins og hann ímyndaði sér . Hann kynnist góðhjartaðri fjölskyldu á Paddington-lestarstöðinni sem býður honum tímabundið athvarf . Svo virðist sem gæfan hafi snúist honum í hag , allt þangað til að þessi sjaldgæfi björn fangar athygli uppstoppara sem vinnur á safni … – Paddington hefur hlotið frábæra dóma gagnrýnenda , þar á meðal fimm stjörnu dóm hjá Chris Hewitt , gagnrýnanda breska kvikmyndatímaritsins Empire , sem segir myndina eina óvæntustu og bestu skemmtun ársins , hlýja , fyndna , frumlega og einstaklega vel leikna og gerða . Svipaða dóma má lesa út úr umsögnum almennra notenda Imdb þar sem myndin er þegar þetta er skrifað með 7,8 í einkunn . – London hefur að sjálfsögðu breyst mikið frá 1958 þegar fyrsta bókin um Paddington kom út og var ákveðið að uppfæra sögusviðið til nútímans í myndinni . Þetta þykir hafa tekist frábærlega og var höfundur bókanna , Michael Bond , hæstánægður með útkomuna . Þess má geta að Bond , sem verður 89 ára 13. janúar , kemur fram í smáhlutverki í Paddington og leikur gamlan mann á lestarstöðinni . – Myndin verður sýnd bæði með ensku og íslensku tali